text: Fredericia holder infomøde om asylcenter
  18 november 2014 kl. 12.08
  Borgere i Fredericia Kommune får mulighed for at få svar på de spørgsmål, der kan melde sig, når et asylcenter åbner i byen. De kan de på et borgermøde klokken 19.30 tirsdag aften.
  130 mænd fra Syrien er flyttet ind på det asylcenter på Bülows Kaserne, og for at komme borgernes spørgsmål i møde, holder Fredericia Kommune et informationsmøde, hvor både borgmester, Udlændingestyrelsen og en centerleder fra asylcenteret vil være til stede.
  Inden borgernes spørgelyst kan slippes løs, vil de forskellige aktører prøve at gøre borgerne klogere på, hvad et asylcenter er for en størrelse.
  Asylcenteret ligger i den gamle Bülows Kaserne, som ikke fik lov at ligge tom ret længe, før de første asylansøgere flyttede ind. I forbindelse med lukningen var det Fredericia Kommunes ønske at købe kasernen, men da staten havde forkøbsret, er det nu endt som et midlertidigt asylcenter på en lejeaftale.
  Sådan her ser aftenens program ud:
  Fredericia Kommune og Asylcenteret i Fredericia inviterer til et fællesinformationsmøde om det nye asylcenter på Bülows Kaserne. Mødetfinder sted tirsdag den 18. november kl. 19.30-21.00 på FredericiaIdrætscenter, Vestre Ringvej 100 i Fredericia. Kom og få svar på dinespørgsmål om asylcenteret.Aftenens program:19.30 VelkommenBorgmester Jacob Bjerregaard byder velkommen og fortæller omkommunens arbejde med asylcenteret.19.40 Hvad er et asylcenter?Kontorchef Thomas Mortensen fra Udlændingestyrelsen fortæller omarbejdet med at modtage og integrere asylsøgere i Danmark.19.50 Asylcenter FredericiaCenterleder Ulrik Pihl fra Langeland Kommune, der står for driften afasylcenteret på Bülows Kaserne, fortæller om asylcenterets opbygning,beboerne og de fremtidige planer.20.00 Tilbud i FredericiaKultur- og fritidschef Bodil Schelde-Jensen fortæller om FredericiaKommunes tilbud om fritidsaktiviteter til asylsøgerne.20.10 Frivilligt arbejde og donationerDet er allerede strømmet ind med uopfordrede tilbud om frivilligtarbejde. Martin Skov, netværker på asylcenteret, fortæller ommulighederne for at bidrage med frivilligt arbejde og donationer.20.20 SpørgsmålMulighed for spørgsmål fra salen til oplægsholderne.Der vil blive serveret en forfriskning under mødet. Tilmelding er ikkenødvendig.
  
  